የመገናኛ ብዙሃን ለህዝብ ጥቅምና መብት መቆም ይገባቸዋል – ዶክተር ነገሪ ሌንጮ
በአገሪቱ አገልግሎት በመሥጠት ላይ የሚገኙት የመገናኛ ብዙሃን ለህዝብ ጥቅምና መብት መከበር  መቆም  እንዳለባቸው የመንግሥት  ኮሚኒኬሽን  ጉዳዮች  ጽህፈት ቤት አስታወቀ ።የመንግሥት ኮሚኒኬሽን ጉዳዮች ጽህፈት ቤት የተዘጋጀው የውይይት መድረክ “ጠንካራ ሚዲያ ለሰላም፣ ለልማትና ለዴሞክራሲ ስርዓት ግንባታ” በሚል መሪ ቃል በአፍሪካ  የኢኮኖሚ አዳራሽ በዛሬው ዕለት ተካሄዷል  ።በውይይት መድረኩ ላይ የመክፈቻ ንግግር ያደረጉት ዶክተር ነገሪ ሌንጮ እንደገለጹት ኢትዮጵያ በአሁኑ ወቅት ለህዝቦች ጥቅምና መብት መከበር የሚቆም የህዝብ አገልጋይ የሆነ የመገናኛ ብዙሃን ያስፈልጋታል ብለዋል ።የመገናኛ ብዙሃን ተቋማት የተጠናከሩ ሥራዎችን ለህብረተሰቡ እንዲያቀርቡም የመገናኛ ብዙሃን  አመራሩና ጋዜጠኛው  ሥነ ምግባርን የተላበሰ፣ ለህዝብ ጥቅም  የቆመና  ኃላፊነት  የሚሰማው መሆን እንደሚገባው ተጠቁሟል ።የመገናኛ ብዙሃን  በህዝብ ዘንድ ተዓማኒነት ያለውና ትክክለኛ የሆነ መረጃዎችን በማቅረብ  በኩል የሚታዩባቸውን ክፍተቶችን በመሙላት በኩል ትኩረት ሠጥተው እንዲሠሩ  መንግሥት  ፍላጎቱ መሆኑን ዶክተር ነገሪ አመልክተዋል ። “ የአገሪቱ የሚዲያ ተልዕኮ ችግሮች ፣መፍትሄዎችና  ቀጣይ አቅጣጫዎች ” በሚል ርዕስ ከመንግሥት ኮሚኒኬሽን ጉዳዮች  ጽህፈት ቤት  ጥናታዊ   ጽሑፍ ያቀረቡት አቶ ታምራት ደጀኔ በበኩላቸው እንደገለጹት የአገሪቱ  የመንግሥት መገናኛ ብዙሃን  ከሊብራሎች በተቃራኒ በልማታዊ  የፖለቲካ  ኢኮኖሚ አስተሳሰብ የተቃኙ ዘገባዎችን እያቀረበ ይገኛል ብለዋል ።እንደ አቶ ታምራት ገለጻ የአገሪቱ መገናኛ ብዙሃን ከባለሃብቶችና ከጥቂት ግለሰቦች ተጽዕኖ በመውጣት በአነስተኛ  የኑሮ ደረጃ ላይ ለሚገኙትና ብዙሃን በሆነው አርብቶና አርሶ አደሩ ላይ  አተኩሮም  መሥራት ይገባዋል ።በአገር አቀፍ ደረጃ   መንግሥት  ደረጃ እውቅናድጋፍ  የተሠጠው የመገናኛ ብዙሃን  ሪፎርም መዘጋጀቱንና  አቶ  ታምራት  አያይዘው ገልጸዋል ።የመገናኛ ብዙሃን አገራዊ የህግ የበላይነት እንዲሠፈንና መግባባት እንዲፈጠር ይበልጥ  ተግቶ   መሥራት  እንደሚጠበቅበት  አቶ ታምራት አስገንዝበዋል ።የመገናኛ ብዙሃን የተቋቋሙበትን ህዝባዊ አገልግሎት የመሥጠት ተዕልኳቸውን በአግባቡ እንዲወጡ ለማድረግም መንግሥት ተገቢውን ድጋፍ ፣ ማበረታቻዎችና ማስተካከያዎችን ከማድረግ እንደማይቆጠብ አቶ  ታምራት  ተናግረዋል ።በዛሬው ዕለት  በተካሄደው  የመገናኛ ብዙሃን  የውይይት መድረክን  የኢፌዴሪ ምክትል ጠቅላይ ሚኒስትር ደመቀ መኮንንና የኮሚኒኬሽን ጉዳዮች  ጽህፈት ቤት ሃላፊ ሚኒስትር ዶክተር  ነገሪ ሌንጮ በጋራ መርተውታል ።በውይይቱ ሚንስትሮች ፣ ከተለያዩ የአገሪቱ ክፍሎች  የመጡ የብዙሃን መገናኛ አመራሮች ፣ የመንግሥት ኮሚኒኬሽን የሥራ ሃላፊዎችና ጋዜጠኞች ተገኝተዋል ።     